पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते संक्रमण को देखते हुए पुलिस-प्रशासन लगातार जिले में व्यवस्थाएं बनाने में जुटा हुआ है। जिले से लगी यूपी बार्डर पर बैरिकेडिंग करके आने जाने पर प्रतिबंध लगाया गया है। जिसको लेकर अधिकारियों ने जिले की बार्डरों का निरीक्षण भी किया। इस दौरान वहां तैनात जवानों को दिशा-निर्देश भी दिए गए।
जिले में कोरोना महामारी से अब तक कई लोगों की जानें जा चुकी है। कोरोना लगातार अपने पैर पसारता जा रहा है। रोजाना सैकड़ों की संख्या में पॉजिटिव केस निकलकर सामने आ रहे हैं। जिसकी चैन तोड़ने के लिए जिला प्रशासन पुलिस के साथ लगातार जुटा है। पिछले एक सप्ताह से लगातार यूपी-एमपी की सीमाएं खुली होने से लोगों का लगातार आना-जाना हो रहा था। जिससे जिले में संक्रमण का खतरा और बढ़ता जा रहा है। जिस पर स्थानीय लोगों ने जिले की सीमाओं से लगी यूपी बार्डरों को बंद कराने के लिए जिला प्रशासन से मांग की थी।
लोगों की सलाह पर जिला प्रशासन ने जिले में ऐसे करीब आधा दर्जन चैक पोस्ट बनाए हैं। जहां से यूपी आने जाने पर प्रतिबंध लगाया गया है। यह सिलसिला कोरोना काल तक चलता रहेगा। ऐसे में जिले में कुछ हद तक लोगों को राहत मिलेगी।
अपर कलेक्टर ने यूपी से लगी जिले की सीमाओं का किया निरीक्षण : जिले में कोरोना संक्रमण की संख्या में हो रही बढ़ोत्तरी को देखते हुए अपर कलेक्टर आईजे खलको ने जिले की सीमाओं से लगी यूपी बार्डर का निरीक्षण किया। इसके तहत खलको ने बाड़ाघाट, आमघाट, घुंघटा घाट, केशवगढ़ एवं हनूपुरा सहित चैक पोस्ट का निरीक्षण किया। निरीक्षण के दौरान उन्होंने यूपी बार्डर से लगी सीमाओं से जिले की सीमाओं पर लगाए गए बैरिकेड्स की जानकारी ली एवं संबंधित अधिकारियों को आवश्यक निर्देश दिए। उन्होंने संबंधित अधिकारियों को निर्देशित किया कि जिले में बाहर से आने वाले प्रत्येक व्यक्ति की जानकारी मय मोबाइल नंबर के रजिस्टर पर नोट की जाए।
इन स्थानों पर बनाए चैक पाइंट
जिले की सीमाओं से लगे यूपी बार्डर खिरिया, बानपुर, कैलपुरा, झांसी रोड, बम्होरी कला यूपी बार्डर पर चैक पाइंट बनाए गए हैं। यहां पर आने-जाने वालों से पूछताछ की जा रही है। गंभीर परिस्थिति के बीच लोगों का आना जाना रहता है। वहीं बेवजह जिले में प्रवेश करने वालों पर सख्त कार्रवाई भी की जा रही है। महामारी की गंभीर परिस्थिति को देखते हुए लगातार बार्डरों पर जांच की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn